Hei,
valitettavasti graafisen suunnittelun opinnot sisältävät usein hyvinkin paljon lähiopetusta. Tietenkin yksi vaihtoehto voisi olla se, että käyt joitakin lyhyempiä graafisen viestinnän tai suunnittelun kursseja, jos tavoitteenasi ei ole opiskella tutkintoon saakka. Tällöin voisit järjestää opinnoillesi jonkin tietyn ajankohdan tai -jakson, jos kokopäiväinen opiskelu ei kohdallasi ole mahdollista. Voit käydä tutustumassa tällaisiin lyhyisiin koulutuksiin täällä.
Jos kuitenkin luovut etäopiskelutoiveestasi, suosittelen sinua tutustumaan esimerkiksi Lahden ammattikorkeakoulun monipuoliseen koulutustarjontaan, josta voisi löytyä useampikin sinua kiinnostava koulutusohjelma. Voit myös käydä tutustumassa muihin graafisen suunnittelun koulutusohjelmiin.
Toivottavasti keksit sinulle sopivimman ratkaisun ja löydät koulutuspaikkasi!
Ystävällisin terveisin, Studentum.fi